Buat 1 alinea dalam bahasa Betawi dengan unsur takut.

Apes bangat Doel ari enih. Udeh, mah, bangun kesiangan, die lupa bikin PR-nye lagi. Makanye, karang die di depan gerbang kolaannye lagi degdegan yahoed gegara tau bangat pasti guru BK-nye bakal ngomel ke anak-anak muridnye nyang telat. Begitu gurunye dateng, Doel ame anak-anak laen nyang telat, langsung nunduk ketakutan. Kalo si Doel, mah, ampe keluar keringet dingin saking jarangnye die kena omel. Terus, lumayan juge enih guru kalo ngomel; setengah jam ndiri buat nyerocos depan anak muridnye. Kalo ude puas, anak muridnye baru dibolein masup ke kelas masing-masing. Doel ame due temen sekelasnye langsung ngibrit ke kelas mereka di lantae due. Ampe sonoh, apesnye Doel nyang kedue dimulae; ntu guru MTK pas bangat lagi sesi ngomel ke anak kelas Doel nyang lupe ngejain PR. Iye, kek Doel ginih. Bari degdegan, die masup kelas, terus langsung dicecer ame gurunye soal PR die. Due temennye nyang telat, sih, untungnye ngejain. Nah, enih, si Doel, langsung sukarela bediri di depan kelas bareng temen-temennye nyang kagak ngejain PR. Sisa-sisa takut dimarain BK tadi masi ade, betambah sekarang jadi mules, badannye bahkan ampe geter, ame degup jantungnye cepet bangat. Duh, kalo kek ginih, kagak lagi-lagi, dah, si Doel bangun kesiangan ame lupe ngejain PR!